לברן קוקס

לברן קוקס (באנגלית: Laverne Cox, נולדה ב-29 במאי 1972) היא שחקנית ודוגמנית אפרו-אמריקאית טרנסג'נדרית, הידועה בעיקר בשל הופעתה בתור סופיה ברסו בסדרה המצליחה "כתום זה השחור החדש" של נטפליקס, ובשל פעילותה למען זכויות ונראות הקהילה הטרנסג'נדרית. קוקס נולדה בעיר מוביל שבאלבמה, והיא בוגרת "מרימאונט מנהטן קולג'" שבניו יורק, שם החלה את קריירת המשחק שלה. קוקס היא אישה טרנסג'נדרית, אשר החלה להתנסות בשינויים בנראות המגדרית שלה בגיל ההתבגרות, והתחילה להזדהות כאישה במהלך לימודיה בקולג'. היא עברה תהליך לשינוי פיזיולוגי בסביבות שנת 2008. אחיה התאום הזהה של קוקס הוא המוזיקאי M למאר, שגילם בסדרה "כתום זה השחור החדש" את תפקיד דמותה של סופיה לפני השינוי המגדרי שעברה. קוקס היא טבעונית מאז 2017. קוקס ידועה בעיקר בשל גילומה של הדמות סופיה בורסט בסדרה "כתום זה השחור החדש", אישה טרנסג'נדרית אשר נשלחה לכלא בגין הונאה, ומתפקדת כספרית עבור אסירות אחרות. היא גם הופיעה בעונה הראשונה של הסדרה "I Want to Work for Diddy" מבית VH1, והפיקה ואירחה עבור VH1 סדרת "מייקאובר" בשם "TRANSform Me", מה שהפך אותה לאישה הטרנסג'נדרית הראשונה שהפיקה וכיכבה בתוכנית טלוויזיה משלה. שתי התוכניות היו מועמדות לפרסי התקשורת של הליגה ההומו-לסבית נגד השמצה (GLAAD) עבור תוכנית הריאליטי הטובה ביותר, וכשהתוכנית של פי דידי זכתה, קוקס קיבלה בשמו את הפרס. בנוסף, קוקס הופיעה בתפקידי אורח בסדרות כמו "חוק וסדר: מדור מיוחד", "משועמם עד מוות" ובסרט "כיסאות מוזיקליים". בנוסף לעבודתה כשחקנית, קוקס פעילה למען זכויות הקהילה הטרנסג'נדרית, ומופיעה לעיתים קרובות במגזינים כמו "הפינגטון פוסט", תוכניות אירוח, ואירועים להטבא"קיים. בינואר 2014, הופיעה בתוכנית של קייטי קוריק וקוריק שאלה את קוקס (וגם את קרמן קררה אשר הופיעה עמה בתוכנית) שאלות על אברי מינה וניתוחים שהיא עברה וקוקס ענתה לה: "אני חושבת שיש עיסוק יתר בנושא. העיסוק במעבר ובניתוחים מחפיץ אנשים טרנסג'נדרים. ואז אנחנו לא באמת זוכות להתמודד עם חוויית החיים האמיתית שלנו. המציאות של חייהם של אנשים טרנסג'נדרים היא כזו שאנו לעיתים קרובות מטרות לאלימות. אנו חוות אפליה בפרופורציה גדולה יותר מכלל הקהילה. אחוזי האבטלה שלנו הם פי שניים מהממוצע הארצי; ואם את אישה טרנסג'נדרית לא-לבנה, המספר הזה הוא פי ארבעה הממוצע הארצי. שיעור הרציחות הוא גבוה ביותר בקרב נשים טרנסג'נדריות. אם נתמקד במעבר, לא נזכה לדבר על הדברים הללו." ערוצי חדשות כדוגמת Salon, הפינגטון פוסט, ו-Business Insider סקרו את מה שנקרא על ידי כתבת Salon קייטי מקדונו התשאול ה"פולשני" וה"קלולס" של קוריק. ב-2013 זכתה קוקס בפרס "בחירת הקוראים" (Readers' Choice) של הירחון אאוט, בתור אחת ממאה האנשים המרתקים ביותר בשנה, וכן קיבלה את פרס הגבורה של "פרויקט האנטי־אלימות" (Anti-Violence Project). ב-2014 הוענק לקוקס פרס GLAAD על שם סטיבן קולזאק, עבור קידום השוויון. קוקס הופיעה בדצמבר 2014 על שער המגזין C☆NDY יחד עם עוד 13 נשים טרנסג'נדריות, הכוללות את ג'נט מוק, כרמן קררה, אייסיס קינג, ג'ינה רוסרו, דינה מארי, ליינה ריימוס, ג'יזל אליסיאה, ניקי מ'נריי, ג'וליאנה הקסטבל, כרמן אקסטרבגנזה, פצ'ה די, ויסמין פטי. בשנת 2015 שיחקה לצד לילי טומלין בדרמה הקומית "סבתא" של פול וייץ.  בשנת 2016 לוהקה לתפקיד הראשי של ד"ר פרנק נ' פורטר ב-"מופע הטלוויזיה של רוקי", הגרסה הטלוויזיונית של סרט הפולחן המוזיקלי "מופע הקולנוע של רוקי". בשנת 2019, הופיעה בקליפ השיר "You Need to Calm Down" של הזמרת-יוצרת האמריקאית טיילור סוויפט אשר הוקדש לקהילת הלהט"ב. מדיה וקבצים בנושא לברן קוקס בוויקישיתוף אתר האינטרנט הרשמי של לברן קוקס (באנגלית) לברן קוקס, ברשת החברתית פייסבוק לברן קוקס, ברשת החברתית אקס (טוויטר) לברן קוקס, ברשת החברתית אינסטגרם לברן קוקס, ברשת החברתית טיקטוק לברן קוקס, סרטונים בערוץ היוטיוב לברן קוקס, במסד הנתונים הקולנועיים IMDb (באנגלית) לברן קוקס, באתר AllMovie (באנגלית) לברן קוקס, באתר Rotten Tomatoes (באנגלית) לברן קוקס, במסד הנתונים הקולנועיים KinoPoisk (ברוסית) לברן קוקס, באתר ספוטיפיי לברן קוקס, באתר Last.fm (באנגלית) לברן קוקס, באתר AllMusic (באנגלית) לברן קוקס, באתר MusicBrainz (באנגלית) לברן קוקס, באתר Discogs (באנגלית) לברן קוקס, באתר Genius לברן קוקס, באתר SecondHandSongs צליל שרון, ‏יפה בכתום, באתר ‏מאקו‏, 8 ביולי 2014 ציפי שמילוביץ, "הגבר שלי צריך להיות בטוח בגבריות שלו", באתר "ידיעות אחרונות", 19 בנובמבר 2017 EJ Dickson, She's A Survivor, Salon,, 25 July 2013 לברן קוקס בראיון על תפקיד אחיה התאום בסדרה "כתום זה השחור החדש", 20 באוגוסט 2013, Yahoo TV Laverne Cox, Found out today that Ruby Rose and I are both Vegan. It's only been 12 weeks for me but I feel so much better, Instagram, 26 October 2017 Rob Smith, Meet the Gay Man and Transgender Woman Who Want to Work for Diddy, Aftertelon, 28 July 2008 Jase Peeples, Watch: Laverne Cox Kills it With 'Creating Change' Speech, Advocate, 1 February 2014 ,Laverne Cox and Her Transgender Transformation, from Overshare ep. 3, Lives with Meredith Vieira, 7 October 2013 Katie McDonough, The post-Katie Couric shift: Laverne Cox tells Salon why the media's so clueless, Salon, 6 February 2014 Laverne Cox Honored For Moving Equality Forward, Stuns Crowd With Story Of Trans Friend’s Arrest, Queerty, April 13 2014 Hibberd, James (21 באוקטובר 2015). "Laverne Cox to star in Fox's Rocky Horror reboot". Entertainment Weekly. {{cite news}}: (עזרה)תחזוקה - ציטוט: url-status (link) ""The Rocky Horror Picture Show: Let's Do the Time Warp Again" by Laverne Cox". iTunes.{{cite web}}: תחזוקה - ציטוט: url-status (link) "Dance Club Songs for the week of May 19, 2018". Billboard.